Komission tiedonanto Neuvostolle, Euroopan Parlamentille, Euroopan Talous- ja sosiaalikomitealle ja Alueiden Komitealle - Nopeiden yhteyksien Eurooppa: sähköisen viestinnän viimeaikainen kehitys /* KOM/2004/0061 lopull. */\n* eEuropen puitteissa pyydetään niitä jäsenvaltioita, jotka eivät ole vielä laatineet kansallista laajakaistastrategiaa, tekemään tämä mahdollisimman pikaisesti. Kansallisten strategioidensa pohjalta niiden tulisi tukea digitaalisen kahtiajaon poistamiseen tähtääviä ns. pikakäynnistyshankkeita. Komissio raportoi kansallisista laajakaistastrategioista neuvostolle ja Euroopan parlamentille. Se pohtii myös yhdessä elinkeinoelämän kanssa ongelmia, jotka saattavat haitata uusien innovatiivisten palvelujen kehittämistä (digitaalisisältöön kohdistuvien oikeuksien hallintajärjestelmät, yhteentoimivuus, mikromaksut jne.). Tällä työllä pyritään helpottamaan palvelujen kehittämistä samalla, kun otetaan huomioon muut ensisijaiset etunäkökohdat, kuten rahoituksen vakaus ja kuluttajien luottamus.\n* Komissio pohtii yhdessä elinkeinoelämän kanssa ongelmia, jotka saattavat haitata uusien liiketoimintamallien kehittämistä (mm. mikromaksut, turvallisuus ja luottamus, yhteentoimivuus). Tällä työllä pyritään helpottamaan palvelujen kehittämistä samalla, kun otetaan huomioon muut ensisijaiset etunäkökohdat, kuten rahoituksen vakaus ja kuluttajien luottamus.\n* Komissio aikoo perustaa maaliskuussa 2004 elinkeinoelämän kanssa korkean tason ryhmän käsittelemään digitaaliseen sisältöön kohdistuvien oikeuksien hallintajärjestelmiä.


25.03.91 ma saatiin Hyvösen Pertiltä kirje, jossa hän Alestalon Pirkon kanssa kutsui meitä kylään Bhutaniin. Päivi innostui välittömästi ja minäkin olin mukana. Jo tiistaina rupesin kyselemään matkatoimistolta lentoja sinne päin. Moskovan kautta ei halpoja matkoja enää löytynyt (eikä nyt niin paljon kiinnostanutkaan), koska halusimme lähteä sinne suunnitellun talvilomamme aikaan huhtikuussa. Soitin Pertille töihin ja hän oli aidosti hämmästynyt ja ehkä myös ilahtunut, kun lupasin, että olemme tulossa. Pertti rupesi hommaamaan viisumia sieltä käsin, kun lähetin faxilla hänelle kopiot passeistamme. Selvisi myös, että halvin tapa on mennä Bangkokin kautta. Päätimme myös yhdistää matkaan 3 vuorokautta Nepalissa.\nBhutan on suljettu kuningaskunta Himalajan rinteillä, jonne otetaan 2500 turistia vuodessa. Turistit joutuvat maksamaan yli 100 USD päivässä. Siihen sisältyvät majoitus ja kiertoajelut. Koko ajan on liikuttava ryhmän mukana. Maassa työskentelevät ja asuvat ulkomaalaiset saavat kukin kutsua kaksi vierasta vuodessa. Vieraiden ei tarvitse maksaa turistimaksua ja he voivat majoittua mihin tykkäävät. Liikkuminen on myös melko vapaata. Joihinkin paikkohin mennessä tarvitaan lupa ja maanteillä on passintarkastuspisteitä.\nPertti sai hankittua viisumit nopeasti kahdessa päivässä ja lähetti meille kopiot. Bhutanin lennot piti varata Bankgokissa olevan matkatoimiston kautta ja siellä kirjoitettiin myös lentoliput välille Bangkok - Paro (Bhutan). Niiden piti olla odottamassa meitä hotellissa. Pertti lähetti myös ohjeita Bhutaniin matkustaville, joista oli hyötyä, koska matkatoimistossa ei maasta tiedetty mitään. Lähetin sinnekin kopion Pertin ohjeista. Pertti ja Pipsa laativat myös tavaralistan niistä tarvikkeista, joita meidän toivottiin vievän heille. Mukana vietiin säilykelihaa. lenkkimakkaraa, jälkiuunileipää ja kuivahiivaa. Juusto olisi myös ollut tarpeen.\nKoko matkan järjestämiseen oli aikaa 2.5 viikkoa ja se riitti mainiosti, kun viisumi saatiin niin helpolla. Se muuten saatin ja maksettiin vasta Paron lentoasemalla. Puhelimesta ja faxista oli järjestelyissä myös suuri apu ja matkatoimisto hoiti hommansa pienellä avustuksella mallikkaasti. Alkuun tosin meinasivat lennättää meidät samana päivänä Bangkokista Paroon, jolloin koneen vaihtoon olisi ollut aikaa vain 2.5 tuntia. Mielestäni se oli liian vähän, koska koko viisumihomma ja maahanpääsy oli kiinni siitä, että mennään tietyllä lennolla. Lentojakin oli silloin Bangkokista vain kaksi kertaa viikossa. Nän lähtöä aikaistettiin yhdellä vuorokaudella.\n12.04.91 pe koitti lopultakin lähdön aika. Finnairin DC-9 lähti puoli tuntia myöhässä kohti Kööpenhaminaa, jossa koneen vaihtoon oli aikataulun mukaan aikaa 50 minuuttia. Hieman saatiin aikaa kiinni matkalla ja koneessa kuulutettiin, että Bangkokiin menijöiden pitää mennä suoraan portille 35. Näin ehdimmekin mainiosti Thain koneeseen, joka lähti aikataulun mukaisesti. Matkatavaratkin ehtivät samaan koneeseen. Palvelu Thain Boeing 747-koneessa pelasi ennakko-odotusten mukaisesti. 11 tunnin yölento vain ei ole kovin mukava missään koneessa. Lennon mukavuutta paransi kuitenkin hieman se, että Päivillä ja minulla oli käytössä kolme paikkaa, koska kone oli hieman vajaa.\n13.04.91 la Bangkokiin Thaimaahan (27.) saavuttiin aikaisin aamulla. Muodollisuudet kentällä sujuivat mukavasti. Oppaat olivat kimpussa hyeenan lailla ja saivatkin myytyä meille kyydin hotelliin ja neljän tunnin kiertoajelun. Taksi vei meidät suoraan Hotel Manhattaniin . Paron lippuja ei vielä ollut hotellissa ja virkailija soitti Diethelm Travelsiin , joka toimitti liput meille, joten kaikki oli selvää jatkoa varten. Lentokentällä meille sanottiin, että Thaimaassa on uuden vuoden päivä eivätkä liikkeet ole auki. Kävellessä ihmeteltiin, kuinka sotkuista porukka oli, kun melkein kaikilla oli kalkkia kasvoilla ja vaatteissa. Myöhemmin kuultiin ja huomattiin omakohtaisesti, että se oli vain hyvän onnen toivotusta alkaneelle vuodelle. Sitten tultiin yhden tavaratalon eteen ja koska kaupan edessä oli hieman porukkaa, jäimme mekin odottelemaan, että kello tulee 10. Täsmälleen kymmeneltä ovet avattiin ja menimme sisälle. Heti ovella meille annettiin kukkaseppeleet kaulaan ja käsiin annettiin ruusuvettä. Kaikki myyjät seisoivat asennossa ja tervehtivät kukin oman työpisteensä edessä paikallisella tavalla erittäin kunnioittavasti. Iltapäivällä tuli sitten hotellihuoneeseemme puhelu, kun kiertoajelu odotteli alhaalla. Yllätykseksemme ajelu tapahtui henkilöautolla, jossa oli opas, kuski ja me kaksi. Kävimme parissa temppelissä, koru- ja puutyöpajalla. Kierroksen aikana saatiin kalkkivelliä naamaan ja vettä niskaan onnen toivotukseksi. Kaduilla näkyi melkoisia vesisotia ja kaikilla tuntui olevan hauskaa. Kastuneet vaatteet kuivuivat nopeasti, koska lämmintä oli 35 astetta. Illalla käytiin syömässä viereisessä saksalaisessa ravintolassa ja siellä olikin tutuksi tullut näky, vieraiden joukossa oli vaalea pohjoismaalaisen näköinen lihava mies ja pieni hento thaityttö.\nBangkokin siisti lentoasema toivotti tervetulleeksi Thaimaahan.\nHotellimme ikkunasta näkyi Bangkokin modernia keskustaa.\nTeimme pienen kiertoajelun kaupungilla ja taksikuski toimi oppaanamme.\nJoka puolella on Buddhalle tehtyjä kukista ja tavarasta tehtyjä "pienoistemppeleitä".\nCoca Cola mainos ei mielestämme sovi temppelialueelle.\nSiistejä istutuksia on Thaimaassa joka puolella.\nTemppelissä on 35 metriä pitkä ja 15 metriä korkea makaava buddha.\nSukhumvit Road oli harvinaisen hiljainen, koska oli buddhalainen uusi vuosi. Rituaaleihin kuului kalkin pyyhkiminen kasvoihin ja veden heittely ihmisten päälle onnea tuomaan.\nTuk tuk-takseja on Bangkokissa paljon samoin kuin monissa muissakin Thaimaan kaupungeissa. Pattayalla niitä ei kuitenkaan ole näkynyt. Bangkokissa ei tällä kertaa tullut kulkupeliä käytettyä.\n14.04.91 su Aamulla syötiin hotellissa erinomainen aamupala ja käytiin vielä ostoksilla. 11.00 lähdettiin lentokentälle, jossa lähtöselvitys sujui hyvin, kun meillä oli näyttää se Pertin lähettämä viisumikopio. Druk Airin British Aerospace oli uusi 70-paikkainen siisti kone. Se on Bhutanin lentoyhtiön ainut kone ja ainoastaan sillä pääsee lentämään Bhutaniin. Kone teki Dhakassa välilaskun.\nAivan vuorten keskeltä Parosta löytyi Bhutanin (28.) lentokenttä. Tullimuodollisuuksista selvittiin pienen edestakaisin ravaamisen jälkeen ongelmitta. Tavaroita tarkastettiin, mutta koska olimme viimeisinä, meiltä ei laukkuja enää viitsitty avata. Bussilla ajeltiin sitten verkkaisesti kohti Thimphua ja matka kesti tunnin ja kolme varttia. Sinä aikana ehti jo tulla pimeä. Perillä olivat Pertti ja Pipsa vastassa ja taksi-Jeepillä ajettiin mäkeen, kun se oli ensin saatu työnnettyä käyntiin. Matka kämpille oli lyhyt, mutta auto selvisi siitä vaivoin. Perillä saatiin taas työntää se käyntiin. Kuulumisten vaihto kesti puoleen yöhön ja aamulla Pertin piti taas lähteä töihin.\nBhutanin rahayksikkö on ngultrum ja se jakaantuu sataan chetrumiin . Arvoltaan 1 ngultrum on n. 20 penniä. Bhutan on kuningaskunta, jonka hallitsija on hyvin suosittu vajaat 50-vuotias mies, jolla on neljä sisarusta vaimoina. Kaikki asuvat omassa talossaan ja ajavat eri värisellä Mersulla. Kuningas sitten käy vuorotellen vaimojensa luona.\nBangkok - Paro 14.4.1991\nBhutanin lentoyhtiöllä Druk Airilla oli vain tämä yksi kone - 70 paikkainen British Aerospace.\nDruk Airin iloinen ja ystävällinen lentoemäntä.\nParon lentoasema on pieni, mutaa eipä liikennettäkään ole paljon.\n15.04.91 ma Pertti lähti töihin, kun Pipsa oli saanut puettua hänen päälleen go'n , paikallisen miesten puvun, joka muistuttaa lähinnä kylpytakkia. Kaikkien bhutanilaisten miesten on pakko pitää sitä. Perttikin on pukeutunut alusta alkaen go'hon ja sen vuoksi häntä on kunnioitettu suuresti. Yleensä ulkomaalaiset pitävät töissä suoria housuja ja kravattia. Pertti oli töissä Bhutanin energiaministeriössä "Department of Power" tutkijana. Kun Pertti oli saatu töihin, lähdimme tutustumaan Thimphun 20000 asukkaan kaupunkiin. Maan korkeimmassa talossa on 4 kerrosta eikä koko maassa ole yhtään hissiä. Kaupat sijaitsevat pääasiassa yhden kadun varrella molemmin puolin ja olivat 1- ja 2-kerroksisia pikkupuoteja. Ainoastaan muutama liike oli hieman suurempi ns. osuuskauppa. Postimerkkejä käytiin ostamassa heti, että päästiin kirjoittelemaan kortteja ystäville. Postimerkit ovat yksi Bhutanin "vientituotteita", komeita ja paljon erilaisia. Kahvilla käytiin sveitsiläisessä leipomossa, joka on ulkomaalaisten suosiossa. Illalla käytiin vielä suomalaisen Marjaana Pekkolan luona simaa pullottamassa. Marjaana oli Bhutanissa kahden vuoden komennuksella World Food Programmen leivissä valvomassa, että lapsille tarkoitettu kansainvälinen ruoka-apu menee oikeisiin kohteisiin. Meidän ollessamme Thimphussa Bhutanissa oli kaikkiaan 8 suomalaista: Marjaanan, Pertin, Pipsan ja meidän lisäksemme kaksi Pöyryn miestä ja toisen vaimo. Pöyry oli siellä tekemässä metsänkäyttösuunnitelmaa.\nPipsa auttaa Perttiä pukemaan päälleen työasun. Tällainen go on paikallisille pakollinen asu ulkona liikuttaessa, mutta Pertti piti sitä vapaaehtoisesti.\nPäivi tutustumassa Thimpun keskustaan Pipsan kanssa. Kaupunki on melko väljä eikä liikennettä ole kovin paljon. Rakennustyyli on matalaa ja niinpä koko Bhutanissa on vain yksi hissi.\nVaikka liikennettä on vähän, takana näkyy risteyksessä liikennettä ohjaileva poliisi. Rakennustöitäkin näkyy olevan käynnissä.\n16.04.91 ti Aamulla ajettiin taksilla "vuoristohotellille", jonka nimi on Hotelli Motithang . Sieltä käveltiin paikalliseen eläintarhaan, jossa oli 7 eläintä: 2 karhua, 2 peuraa ja 3 takinia. Takin on paikallinen korkealla vuoristossa elävä eläin. Hotellilta ajettiin Bhutan BS-radioaseman antennimastoille, josta avauti mahtava näköala kaupungille. Mastoilta käveltiin hyvin jyrkkää rinnettä alas ja kuvattiin nepalilaisia ihmisiä ja heidän hökkeleitään. Slummi oli tosi kurjan näköinen. Nepalilaiset ovat Bhutanissa tekemässä töitä, joita paikalliset eivät itse viitsi tehdä. Nepalilaiset tekevä mm. maanteiden päällystystyöt käsipelillä aina sepelin murskaamisesta lähtien. Kivet hakataan vasaralla niin pieniksi kappaleiksi, että se menee seulan läpi.\nTässä on tyypillinen kauppakuja Thimpussa.\nChorten sijaitsi Pertin asunnon ja keskustan välissä.\nThimpun eläintarhan surkeita häkkejä.\nNäkymä vuoren rinteeltä alas Thimpuun, joka on melkoisen pieni kaupunki.\nBhutan Broadcasting Stationin antennimasto, josta lähetys kantautuu Suomeenkin asti.\nKaupungin suurimpia rakennuksia ovat luostari ja virastorakennus.\nPipsa ja Päivi tutkivat rukousnauhoja, joita on joka paikassa.\nTämä muistomerkki on tehty maanvyörymän 12 uhrille.\nLuostari ja sen edessä Thimpun golfkenttä.\nAsunnolle palattuamme laiton kravatin kaulaan ja lähdin Pertin työpaikalle, josta mentiin hänen kanssaan Bhutan BS:lle vastausta hakemaan. Oikea kaveri löytyi ja QSL irtosi. BBS ja maan ainut sanomalehti Kuensel hoitavat informaation leviämisen Bhutanissa. Lehti ilmestyy kerran viikossa. Illalla naiset pukivat päälleen paikallisen naisten puvun, kiran ja käveltiin syömään Hotelli Jumulhariin . Thimphussa on kolme kohtuullista hotellia: Motithang, Jumulhari ja Druk Hotel . Muut ovat melkoisia kirppupesiä. Paikallisista oluista parasta oli Kalyani "Black Label" ja limsapuolella suosituinta oli Limca.\nBhutanin n. miljoonasta asukkaasta suurin osa asuu maaseudulla ja saa toimeentulonsa maanviljelystä. Melkein kaikki tasaisempi maa onkin varattu viljelmille ja rakennukset on tehty hyvinkin jyrkkiin rinteisiin. Thimphun läpi virtaava Thimphu Chhu-joki on 2300 metriä merenpinnan yläpuolella.\nBhutanissa on paljon nepalilaisia siirtotyöläisiä, jotka asuvat kurjissa hökkeleissä kaupungin ulkopuolella.\nDruk Hotel on keskusaukiolla ja sen eteen tulee Druk Airin bussi lentoasemalta.\nThimpun taksiasemalla on komea rivi jeeppejä, joiden kyytiin hypätään perälaudan yli. Edessä on vähän parempi taksi.\nRadioyhtiön BBS:n toimitalosta kävin hakemassa QSL:n. Vierailua varten oli pukeuduttava kravattiin ja pikkutakkiin.\nAseman pihalla odottelee nykyaikainen lähetysauto.\nPäivi ja Pipsa ovat sonnustautuneet paikalliseen kiraan illallista varten Hotelli Jumulharissa.\n17.04.91 ke lähdettiin kaupungin hienoimmalla taksilla 22 km:n päähän Dochu La-kukkulalle , joka on 3050 metriä korkealla. Sieltä näkyy selkeällä ilmalla Himalajan lumipeitteiset vuoret Kiinan puolella, mutta nyt oli liikaa pilviä. Lämmintä kyllä oli koko ajan 25 - 30 astetta päivisin. Dochu Lassa oli myös kahvio, mutta siellä ei ollut mitään myytävää. Kahvion hoitaja saa peruspalkan Bhutanin turistitoimistolta, koska myytävä lisäisi vain hommia. Takaisin tultuamme ajoimme suoraan golfkentälle, joka on aivan kaupungin reunalla. Klubirakennus oli pieni mutta komea ja kenttä melkoisen surkea - iso peltoaukea, jossa väylät eivät erottuneet toisistaan, koska lippuja ei ollut. Systeemi on se, että pelattaessa mailapoika juoksuttaa lipun reikään kuljettaen samaa lippua koko kierroksen. Pelaajia ei nyt päivällä ollut, mutta yksi mies oli sentään harjoittelemassa. Pääasiassa pelataan viikonloppuisin ja suurin osa pelaajista on ulkomaalaisia. Kuningas kuulemma pelaa ja samoin ainakin ulkoministerin poika. 18 reiän kierros caddien kanssa kuulemma olisi maksanut n. 50 mk.\nThimpussa on tyylikäs huoltoasemakin.\nKaupungin komeimmalla taksilla käytiin Dochu La'ssa.\nLaaksot ovat tarkkaan viljeltykä. Thimpu jää taakse.\nAurinkopaneleita löytyy aivan syrjäisiltäkin paikoilta. Nainen ruttaa peltipurkkeja ansiomielessä.\nViljeltyjä laaksoja löytyy kauempaakin.\nPipsa, taksikuski ja Päivi Dochu La'ssa.\nBhutanilaiset ovat kovia puremaan "domaa" , paikallista huumetta. Se on tehty halkaistusta betel-pähkinästä , jonka päälle on laitettu limeä ja betel-pähkinän tai tupakan lehti. Tätä tuntuivat kaikki aikuiset jauhavan suussaan, myös naiset. Murskaantuneet kuoret sitten syljettiin pitkin katuja, johon jäi komeita punaisia läikkiä.\nVesi kiehuu täällä 80 asteessa ja sitä on keitettävä 20 minuuttia, jotta ameeba kuolee. Sen jälkeen vesi vielä lasketaan suodattimen läpi, jolloin se on juomakelpoista.\nModerneja länsimaisia taloja löytyi matkan varrelta.\nThimpun golfkentän klubitalo. Pelaajia ei tällä hetkellä kentällä näkynyt.\nSensijaan lehmiä oli kentällä ruohonleikkuuhommissa.\nKentän reunalla on myös kuninkaan golfmaja. Kuningas käy välillä pelaamassa. Samoin kuulemma pääministerin poika.\nJousiammuntakilpailu oli käynnissä kentällä. Kaksi joukkuetta ampui vastakkaisiin suuntiin.\nAmmuntamatka oli noin 120 metriä. Jousiammunta tuntuu olevan maan suosituin urheilulaji.\n18.04.91 to Aamulla käveltiin alas kaupungille ja varattiin bussiliput Phuntsholingiin lauantaiksi. Käveltiin ylös Tandrin Ney-kylään , joka on n. 500 metriä ylempänä kuin Thimphu. Osa kylän taloista on aivan rotkon reunalla tolppien varassa. Päivi ja Pipsa jäivät hieman talojen yläpuolelle ja minä jatkoin vielä ylöspäin ensimmäiselle huipulle. Kävely kylään kesti 55 minuuttia ja siitä huipulle vielä 20 minuuttia. Nousu oli todella jyrkkää ja ilma meinasi loppua ttyystin. Alas sujui matka nopeasti. 13.00 alkoi Pertin rakentaman savusaunan lämmitys. Pertti oli rakentanut vanhaan ulkorakennukseen kiukaan kivistä ja lauteet leveistä lankuista. Kylpemään päästiin 18.30 ja löylyt olivat hyvät. Suomesta tuotu saunamakkara maistui hyvälle. Päivän maksimilämpötila oli 25 astetta ja minimi yöllä 4 astetta.\nPertin ja Pipsan pihassa asusteli 4 koiraa, joita muutenkin oli kaupungissa hyvin paljon. Kahdella pihan koirista oli nimi. Sesse oli pentu, joka oli syntynyt juuri kun P&P muuttivat taloon. Toinen nimetty koira oli Huoho , jonka nimi johtui siitä, että sen suu oli aina auki. Uskonto kielt&aumlä Bhutanissa eläinten tappamisen, mutta koska kaupungin koirissa oli esiintynyt vesikauhua ja muita tauteja, oli armeija ruvennut myrkyttämään koiria. Lihaa bhutanilaiset saavat siten, että nautakarja viedään laiduntamaan hyvin jyrkälle rinteelle ja toivotaan, että joku eläin tippuu sieltä ja kuolee.\nPertti ja Pipsa asuivat näin mahtavassa talossa. Yläkerrassa asui Pöyryn miehiä.\nThimpun linja-autoasema ei ollut hääppöinen.\nKaupunki nähtynä etelän puoleiselta rinteeltä. Keskellä Chorten ja ympärillä näkyykin melkein koko Thimpu.\nTaloja on rakennettu melkoiseen rinteeseen. Kaupungista pääsee tänne vain kävellen.\nPieni kylä rinteessä. Lasten kasvatus näissä oloissa on tarkkaa hommaa. Oppivatpahan liikkumaan Himalajalla.\nHienot portaa jonkun oppilaitoksen edessä kaupungin reunalla.\n19.04.91 pe Ensimmäiseksi käytiin lunastamassa bussiliput ja käveltiin torin kautta postiin. Siellä virkailija nukkui tyytyväisenä tiskin ääressä ja heräsi kun muut postin eukot hihkuivat hänelle. Talon koirat purivat pientä nepalilaispoikaa persauksiin, kun se yritti oikaista pihan poikki ja heitteli koiria kivillä. Kun kivet loppuivat, hyökkäsivät koirat. Poika kaatui ja sai komean haavan koiran puremasta. Illalla käytiin syömässä Ravintola Dechenissä , jonne Thimphun ulkomaalaiset kokoontuvat joka perjantai-ilta. Jatkoille mentiin Pöyryn Harri Pelkosen kotiin, joka oli melko valtava kolmikerroksinen lukaali. Antti Rytkönen kyyditsi meidät sitten kotiin.\nBudja on paikallinen juhla, jota vietetään jos jonkinlaisesta syystä: sairastumisen, paranemisen tai jonkun muun henkilökohtaisen tapahtuman kunniaksi. Syöminen ja runsas alkoholin käyttö kuuluvat asiaan. Ara on paikallinen laimennettu pontikka, jota tehdään kotona.\nTähän ulkorakennukseen Pertti oli rakentanut savusaunan. Tulipahan siinäkin kylvettyä ja samalla laitettua saunamakkaraa.\nSesse oli talon uskollinen vahti. Koiria oli pihalla ja kaupungissa paljon.\nThimpulle tyypillisiä puoteja.\n20.04.91 la Bussi lähti aamulla 6.55 mutkaiselle ja huimalle tielle. Chukhassa pysähdyttiin syömään munasämpylät ja passintarkastuspiste oli heti sen jälkeen yhdellä sillalla. Maisemat ja korkeuserot olivat valtavat. Tien leveys päällystetyltä osuudelta oli n. 5 metriä. Perillä Phuntsholingissa oltiin 13.00. Linnuntietä matkaa oli 70 km, maantietä 170 km ja matka bussilla kesti 6 tuntia. Ja koko ajan oli rotko jommalla kummalla puolella tietä. Parhaimmillaan pudotusta oli yli kilometri. Hyvin monessa paikassa näkyi jälkiä, kun maanvyörymä oli vieny tien mennessään, parhaassa kohti neljältä eri korkeudelta. Kaikki oli korjattu, mutta osa tosin oli hyvin huonossa kunnossa. Maksiminopeus tiellä oli 40 km/h. Koko maassa on kuulemma vain yksi suora, jossa henkilöauto voi käyttää 4-vaihdetta!\nThimpu - Phuntsholing 20.4.1991\nMatkalla Phuntsholingiin bussi pysähtyi puolivälissä ruokatauolle Chukhassa.\nVälipalaa nautittiin tien poskessa Chukhan kaupungin yläpuolella.\nTässä kaupungissa on useita hieman korkeampia taloja.\nPhuntsholingissa majoituttiin Hotelli Namgayhin.\nNäkymä huoneesta kadulle. Kaupunki lienee Thimpua suurempi.\nTorilla kävi kova vilske. Myyntipaikalla ei ollut juuri kalusteita.\nPhuntsholingissa majoituttiin Hotel Namgay'hin ja käveltiin sitten salaa Intian (29.) puolelle. Tai paremminkin voi sanoa "vahingossa", sillä rajaa ei sillä kohtaa pystynyt huomaamaan. Yhtäkkiä Pertti vain sanoi, että ollaan Intian puolella. Sen puoleinen osa kaupunkia on nimeltään Jaigaon . Siellä käveltiin muutama sata metriä ja tultiin takaisin. Sen jälkeen mentiin virallista reittiä ja kysyttiin tullimieheltä, saadaanko käydä katselemassa kaupoissa. Hän vain nyökkäsi eikä viitsinyt edes passia katsoa. Niin käveltiin kilometrin verran pääkatua ja sivukujia, joilla oli runsaasti puoteja. Sitten käytiin Phuntsholingin torilla ja nähtiin pari hollantilaista, jotka tunsivat Pertin - olivat olleet Thimphussa työhommissa. Hotellin edessä nähtiin Bhutanin ainoat kerjäläiset. Illalla syötiin hotellin ravintolassa tosi tulista ruokaa, chiliä oli käytetty surutta. Siellä olivat ruokailemassa myös Pertin yläkerrassa asuvat irlantilaiset, jotka olivat tulleet omalla autolla Phuntsholingiin.\nÄiti kolmen lapsensa kanssa myy hiillostettuja maissintähkiä. Pikku tyttö pitää huolta vauvasta.\nJaigaon on Intian puolella oleva kylä ja vilkasta tuntui olevan sielläkin. Kävimme kävellen Intiassa.\nBussi on intialaiseen tapaan täynnä tai oikeastaan ylilastattu. Nautoja oli liikenteen seassa.\nLapset katselivat ihmeissään länsimaisia turisteja.\nPäivi ja Pipsa sivukadulla vaatekaupan edessä.\nIntialainen kulkuneuvomyymälä - kaksipyöräisiä ja nelijalkainen.\n21.04.91 su Aamulla kerjäläiset olivat taas hotellin oven edessä. Bussi lähti takaisin Thimphuun 9.30. Matkalla nähtiin pari apinaa. Tien varrella nähtiin korttiporukoita, jotka nauttivat araa ja huutosakit olivat takapiruina. Kun tultiin kämpille, sähköt olivat poikki ensimmäistä kertaa meidän aikana. Vedentulo oli poikki joka päivä aamulla 6 - 9, päivällä 12 - 3 ja illalla 6 - 9. Pelkoset poikkesivat tuomassa meille postia Suomeen vietäväksi.\nPhuntsholing - Thimpu 21.4.1991\nPhuntsholingin linja-autoasema ja sen edessä sokea kerjäläinen, joka yllätettiin lukemasta sanomalehteä.\nJoen toisella puolella on ollut maanvyörymä, jotka ovat täällä tavallisia sadekaudella.\nMaantie nousee mutkitellen himalajan rinteitä. Vauhti ei huimaa, mutta muuten kyllä.\nTältä kohti on maanvyöry vienyt joskus tien mennessään.\nTästä ei vyörymä tietä vie, pystysuoraan kallioseinämään hakattua.\nMaantien ja rotkon välissä oli paikallista asutustakin.\n22.04.91 ma Bhutanissa olon viimeinen aamu oli käsillä. Herätys oli jo 3.30. Kahvit ehdittiin juoda ja Truk Airin bussilla oltiin Pertin ja Pipsan saattamina 4.10. Kentällä lähtöselvityksessä oli meille jo kirjoitettu maihinnousukortit ja laitettu laput laukkuihin, kun kurkkasin tiskin yli ja huomasin, että laukut oli osoitettu meneviksi Delhiin . Kone oli menossa sinne Kathmandun kautta. Virkailija korjasi erehdyksensä, kun hänelle siitä huomautin. Kathmanduun menijöiden olisi pitänyt olla toisella tiskillä, jossa ei ollut mitään merkintöjä eikä ketään. Tax free-shop oli pieni kioski, jossa oli myytävänä oikeastaan vain postimerkkejä. Druk Airin kone seurasi nousussa pitkän matkaa joen uomaa, ennekuin nousi ympäröivien vuorien yläpuolelle. Jumulhari ja Mt. Everest nähtiin koneesta ja ystävällisten kanssamatkustajien avustuksella saatiin otettua kuviakin.\nNepalissa (30.) Kathmandun tullimuodollisuudet sujuivat ongelmitta. Lentokentän vieressä näkyi olevan myös golfkenttä, jossa lampaat olivat leikkaamassa ruohoa. Hotel Ambassadoriin mentiin kentältä taksilla, joka maksoi n. 15 markkaa. Kun oltiin majoituttu, käytiin Thai Airwaysin toimistossa varmistamassa Bangkokin lento ja hätisteltiin kerjäläisiä ja sitkeitä kaupustelijoita kimpusta. Syömässä käytiin Thamelin kaupunginosassa La Dolce Vita -ravintolassa. Ilma oli niin täynnä pakokaasua, ettei kunnolla voinut hengittää. Kathmandu sijaitsee laaksossa korkeiden vuorten keskellä, joten pakokaasut eivät sieltä helpolla pois pääse. Hotellin aulassa tavattiin suomalaisperhe, joka neuvoi kaupungin nähtävyyksiä. Durbar Squarelle mentiin polkupyörärikshalla. Takaisin päin käveltiin.\nParo - Kathmandu 22.4.1991\nDruk Airin bussi on saapunut Paron lentoasemalle.\nJa kone Paron kentällä, jonka vieressä on jyrkkä vuoren rinne.\nMatkalla Kathmanduun näkyi myös Mount Everest.\nKathmandussa asuimme Hotel Ambassadorissa kolme yötä.\nTuborgin olut tekee kauppansa myös Nepalissa.\nPolkupyöräriksha paikallisen ravintolan edessä.\n23.04.91 ti Aamiaisen jälkeen ajettiin taksilla Apinatemppelille , jonka oikea nimi on Swayambuhunath Temple . Taksikuski jäi odottamaan meitä tunniksi. Temppelin kutsumanimi johtuu alueella asustavasta apinayhdyskunnasta. Muutakin nähtävää oli mukavasti. Vaikka temppeli on korkealla mäellä, ei Kathmandun kaupungista saanut kunnon valokuvia, kun pakokaasu rajoitti näkyvyyden muutamaan sataan metriin. Muuten paistoi aurinko täysin kirkkaalta taivaalta. Takaisin päästyämme käveltiin Thameliin ja tilattiin Päiville kaksi silkkipaitaa. Mopotaksilla ajettiin sitten Pataniin . Kaupasta ostettiin yksi kaljapullo ja heti ilmestyi paikalle yksi pikkupoika, joka jäi odottelemaan pullon tyhjenemistä. Poika odotteli vieressämme silmät kiiluen. Sen jälkeen käytiin Patanin sairaalassa ja ajettiin taas taksilla Thameliin. The Nest oli hotellimme intialainen ravintola ja siellä syötiin tulinen kanaruoka.\nLiikenne oli Kathmandussa vilkasta päiväsaikaan.\nPieniä kauppiaita kuljeskeli kadulla myymässä kaikenlaista krääsää.\nSwayambuhunath Templen eli apinatemppelin asukkeja ryhmäkuvassa.\nPieni munkkipoika yritti myydä postimerkkejä.\nTämä liittyi varmaankin johonkin hengen menoihin.\nNaudat löntystelivät kaduilla kaikessa rauhassa.\n24.04.91 ke Aamupalan jälkeen kierrettiin Royal Palace ja käveltiin Thamelissa. Taksilla ajettiin golfkentälle ja pienen etsiskelyn jälkeen kävin hakemassa klubilta tuloskortin muistoksi. Kenttä on ihan kivan näköinen 9-reikäinen, josta eri tiiauspaikoilta aloittaen saatiin toisen puoliskon reiät hieman erilaisiksi. Kentältä käveltiin Pashupatinathin temppelille , jossa juuri poltettiin joen pientareella olevalla tasanteella pienen lapsen ruumista. Saatiin opas, joka esitteli paikan pientä korvausta vastaan. Eukot olivat joen rannalla pyykillä ja yhdeltä vietiin rahat silmiemme edessä. Vastarannalta alkoi kuulua kova huuto ja varas saatiin kiinni aivan vieressämme. Hän sai kovan kohtelun - potkuja ja iskuja runsaasti. Sitten häntä lähdettiin viemään poliisien käsiin. Kun haettiin Päivin paidat, alkoi reissun ensimmäinen sade, joka kehittyi kunnon ukkoseksi kestäen pari tuntia. Se puhdisti ilmaa mukavasti.\nNepalilainen lihakauppa ei juuri houkutellut länsimaisia asiakkaita.\nRoyal Nepal Golf Clubin vaatimattoman oloinen klubitalo.\nKlubin edessä oleva mies on selvästi golfin pelaaja tai caddie.\n9-reikäinen golfkenttä sijaitsee aivan lentokentän vieressä.\nNautakarja hoitaa täälläkin ruohon leikkuun.\nPashupatin temppelit ovat näyttäviä.\nTemppelin edessä joen äärellä poltetaan tässä pikkulapsen ruumista.\nNepalilaisnuorukainen toimi temppelialueella oppaanamme.\nPyhä mies ja kahleissa oleva apina, joka oli melko säälittävä.\n25.04.91 to Hotellilta käveltiin pohjoiseen päin ja löydettiin kunnollinen supermarket. Sitten pitikin jo lähteä lentokentälle. Siellä ei ollut mitään ostettavaa ja meille jäi jonkun verran rupioita taskuun. Pieneen alkoholimyymälään kelpasivat vain dollarit, mutta baariin sentään myös rupiat. Thain Airbus lähti ajallaan ja joutui kiertämään täyden ympyrän, ennenkuin nousi tarpeeksi korkealle ylittääkseen vuoret. Bangkokin passintarkastuksessa vierähti yli tunti, kun ne olivat ottamassa uutta tietokonesysteemiä käyttöön. He naputtelivat jokaisen matkustajan nimen koneelle. Aulassa saatiin hätisteltyä opasehdokkaat kimpusta, mutta limousine oltaisiin saatu vasta puolen tunnin odotuksen jälkeen. Niinpä hankittiin pienellä etuilulla taksi. Hotel Manhattanista saatiin nyt paljon parempi huone, joka vastasi melkein yleisten tilojen tasoa. Sharky's Pizzassa käytiin syömässä ja varattiin huoneen käyttöön jatkoaikaa 20.00:aan seuraavaksi päiväksi.\n26.04.91 pe Aamupala oli taas makoisa. Sen jälkeen käveltiin parin kilometrin päähän Umpial Parkiin , joka on näissä oloissa komea puisto. Kaloja ja pieniä kilpikonnia uiskenteli kohtalaisen kokoisessa lammessa. Basaarin läpi kulkiessamme jouduimme väkisinmyynnin kohteeksi. Robinson-tavaratalossa käytiin haistelemassa durian-hedelmiä . Ne haisivat hirveälle, vaikka olivatkin tiiviissä lasikaapissa, jossa oli vielä kyltti, ettei hedelmiin saa koskea. Lentokentälle lähdettiin 20.00 ja liikenneruuhka oli melkoinen. Aikaa oli kuitenkin runsaasti. Kaikki sujui taas hienosti ja Finnairin DC-10 lähti puolen yön aikaan.\nBangkokin Umpial Park alkoi loistaa kevään väreissä.\nPäivi kiipesi puuhun katselemaan puiston maisemia.\nPuistossa oleva lampi oli täynnä lumpeita.\n27.04.91 la Lento kesti yli 10 tuntia ja kone oli täynnä, joten nukkumisesta ei tullut oikein mitään. Helsingissä oltiin aamuvarhaisella ja kotona jo 8.00. Näin oli kiva ja muistorikas erikoinen matka onnellisesti takana.\nThe Bhutan Web Site on japanilaisen kaverin tekemä erinomainen Bhutanin matkaajan opas. Lentoaikataulut (ehkä hieman vanhat) löytyvät myös, josta näkee, mistä pääsee Bhutanin lentoyhtiön Druk Airin koneella maahan lentämään. Paljon hyvää tietoa ja linkkejä.\nThe Official Bhutan Travel Service Site on Bhutanin kuningaskunnan virallisten sivujen osoite, kun Bhutaniinkin on saatu internet. Kaikki tarvittava löytyy.\nTravel To Bhutan on toinen Bhutanin matkailusivu, josta löytyy mm. viisumianomuskaavake. Ja tottakai Druk Airin aikataulut.\nKuensel on Bhutanin ainoa englanninkielinen sanomalehti. Nyt sen sivut ovat muuttaneen Bhutanin omalle palvelimelle ja löytyivät pitkän etsiskelyn jälkeen.\nWelcome to Travel-NEPAL.com Jo nimestä voi päätellä, että täällä on matkailijan tarvitsema tietous Nepalista. Niin on, aina säästä ja varausmahdollisuuksista lähtien. Runsaasti linkkejä sivuille, joilla on paljon kuvia Nepalista.\nThailand travel information and hotel directories Thaitietoutta ja tarjouspaketteja Thaimaahan matkustavalle turistille. Golfpaketteja on myös tarjolla.


Apulaisosastonhoitaja Neurologian poliklinikat | Oikotie Työpaikat\nApulaisosastonhoitajan Neurologian poliklinikat, HUS Neurokeskus, Meilahden alue.\nHaemme apulaisosastonhoitajaa vakituiseen toimeen Neurologian poliklinikoille HUS Neurokeskus, Meilahden alue. Työ alkaa 3.1.2022 tai sopimuksen mukaan. Työ on päivätyötä arkipäivisin. Työsuhteen alussa vastuualueinasi ovat Paciuksenkatu 21 ja Nordenskiöldinkadun kiinteistöissä toimivat neurologian poliklinikat. Työssäsi vastaat vastuualueenasi olevien yksiköiden päivittäisen toiminnan sujuvuudesta ja hoitoprosessien kehittämisestä sekä resurssien ja osaamisen optimaalisesta käytöstä yhteistyössä toisen meidän poliklinikoilla toimivan apulaisosastonhoitajan ja osastonhoitajan kanssa.\nArvostamme ratkaisukeskeistä, itsenäistä, työotetta ja hyviä työelämätaitoja. Hallinnollisten työtehtävien lisäksi työtehtäviisi kuuluu kliiniseen hoitotyöhön osallistuminen 1-2 päivänä viikossa. Sitoudut työskentelemään tarvittaessa myös Meilahden tornisairaalan neurologian poliklinikalla.\nAikaisemmasta kokemuksesta vastaavissa tehtävissä saattaa olla Sinulle etua, mutta tärkein ominaisuus tehtävässä menestymisen kannalta on oma motivaatiosi.\nTavoitteemme on palvella neuropotilaita entistäkin sujuvammin ja paremmin. Tervetuloa täydentämään osaamisellasi neurologian poliklinikoiden rautaista moniammatillista tiimiä!\nosastonhoitaja Jaana Kassinen, puh. 050 427 2825


Ahmija: Haussa: ruokahalu\nAnkerias Vipunen 6.8.2012 18.30\nCampasimpukka 6.8.2012 18.34\nKyllä jaksetaan odottaa!! :D\nKotiharmi 6.8.2012 20.53\nOnnea kokkioppineelle :)\nLuka 6.8.2012 21.49\nTervetuloa takaisin, erinomaista kannattaa aina odottaa :)\nliina 7.8.2012 13.34\nHei, ei mitään kiirettä! Äläkä lopeta!\nAbe 7.8.2012 16.42\nkyllä se ruokahalu tässä kasvaa!\nSampo-Tarmo 7.8.2012 21.06\n"Suomen parasta olutruoka/ruokaolutblogia ei tule lopettaman kevyin perustein." -minä\nahmija 7.8.2012 21.35\nKiitos kannustuksesta kaikille! Tottahan yleisön paine on aina mukavasti eteenpäin potkivaa;)\nPikku Leijonan Emäntä 8.8.2012 17.19\nKiva ku oot back :) Mielenkiinnolla lueskelin teidän vaellusretkestä ja ruokahuollosta minkä oot siellä järkänny. Haastava homma ja varmasti hyödyllisiä vinkkejä muillekin retkimuonitukseen. Mukavasti kirjoitettu juttu :)\nJa hei, älä missään nimessä lopeta bloggausta!!


10 asiaa, jotka yritysautopäättäjän on hyvä tietää autoverouudistuksesta - Secto Automotive\n11.11.2016 Ajankohtaista, Sananvuoro 10 asiaa, jotka yritysautopäättäjän on hyvä tietää autoverouudistuksesta\nViime aikoina julkisuudessa on herätty vuoden vaihteessa voimaan tulevaan uuteen autoveron muutokseeen. Taustana muutoksessa on Euroopan Unionin tuomioistuin joka on todennut Suomen rikkovan EU-lainsäädäntöä vaatimalla ajoneuveron kerralla maksettavaksi myös vuokra-autoista, joihin leasingrahoitteiset autotkin luetaan.\nLakiuudistuksen mukaan jatkossa leasing- ja vuokra-autoista olisi mahdollista maksaa autoveroa vain sen verran kun auto on Suomessa käytössä. Tätä kutsutaan virkamieskielellä ennakkopalautusmenettelyksi. Maastavientiin pitäisi sitoutua heti auton hankintahetkellä ja jos auto jostain syystä jäisikin leasingkauden jälkeen Suomeen, olisi tästä tiedossa erillinen veron korotus. Tähän lakiesityksessä on laadittu laskentakaava, jolla määritellään autoveron maksuosuus leasingkaudelle. Nyrkkisääntönä voidaan käyttää, että leasing autoista joka viedään maasta leasing kauden jälkeen pitäisi jatkossa maksaa n. 35% autoverosta sillä hetkellä kun auto luovututetaan.\nPitää muistaa, että ilman ennakkopalautusmenettelyäkin auto on mahdollista viedä pois maasta ja saada tätä kautta samalla tavalla autoveron palautusta myydystä autosta. Lakiuudistus on autoveron kerralla maksavalle yritysautoilijalle merkityksetön.\n2. Miksi tämä uudistus tehdään?\nSuomi joutuu uudistamaan lainsäädäntöään pitkälti EU-paineen vuoksi. Oma käsitykseni on, että muutos tehdään nyt niin pienenä, että se täyttää EU-tuomioistuimen vaateet, mutta turvaa etukäteen maksettavan autoveron verokertymän. Markkinoita räjäyttävästä muutoksesta ei siis voida puhua.\n3. Viedäänkö kaikki autot nyt sitten leasing kauden jälkeen pois maasta?\nTuskin. Itse uskon, että normaaleiden, yleisimpien suomalaisten leasingautojen kuten Skoda Octavian, VW Passatin, Ford Mondeon kaltaisten auton maastavienti tuskin kasvaa, sillä näiden autojen jälkimarkkina muissa maissa ei juuri poikkea Suomesta. Autosta ei siis kuljetus- ja käsittelykustannusten jälkeen saa niin korkeaa hintaa, että järjestelyyn ryhtymisessä olisi taloudellisesti järkeä.\n4. Vaikuttaako autoveromuutos työsuhdeauton verotusarvoihin\nEi vaikuta. Verottajan käytännöt työsuhdeauton verotusarvoihin pysyvät muuttumattomina.\n5. Miten tämä tulee vaikuttamaan leasingautojen hintoihin\nNiiden autojen osalta, jotka asetetaan ennakkopalautusmenettelyn piiriin auton rahoittettavan pääoman määrä käytännössä pienenee ja samalla leasingautoille ominainen autoveron ALV-saastutus (autoveron päälle laskettava arvonlisävero) pienenee. Oma arviomme on, että auton rahoitettavan pääoman määrä laskee n. 10-15%, joka luonnollisesti vaikuttaa leasingvuokria laskevasti. Toisaalta autoverouudistuksen viranomaismenettelyt luovat leasingyhtiöille auton jälkimarkkinariskin myös autoveron osalta. Kritisoitu osa lainsäädännössä on juuri autoveron ennakkopalautuksen kaksivaiheisuus, jossa ennakkopalautus lasketaan luovutushetkellä kaavamaisesti, mutta maastavientihetkellä tullilla on oikeus käyttää markkinatilastoja todellisen veron ja mahdollisen verotasauksen määrittelyssä. Tämän riskin autorahoittajat joutuvat jatkossa kantamaan.\nKokonaisuutena leasinghinnoittelu tulee pitkälti pysymään muuttumattomana, kuten Autoalan tiedotuskeskuskin jo kesällä tiedotteessaan totesi.\n6. Millaisiin autoihin ennakkopalautusmenettely sitten sopisi\nKun ennakkopalautusmenettely osuu juuri autoveroon ja autovero on kytketty auton päästöihin, tulee ennakkopalautusmenettely suosimaan leasingillä juuri ympäristölle haitallisempia isoja maastureita ja urheiluautoja, joissa tyypillisesti on likvidi euroopan laajuinen jälkimarkkina ja Suomessa isot autoverot. Näiden autojen haltijat ovat autoverouudistuksen voittajia.\nSe kuinka hyvin tämä lakimuutos sopii Suomen ilmastotavoitteisiin ja matalapäästöiseen autoilun edistämiseen on toinen asia. Me otimme tähän kantaa jo aikaisemmassa blogissamme.\n7. Suomestahan on nyt voinut viedä autoja maasta ja saada autoverosta näin palautuksia\nPitää paikkansa. Viranomaisten kankeuden ja autoveropalautuksen suuren epävarmuuden vuoksi maastavieminen on ollut harvinaista. Ennakkopalautusmenettelyn käyttöönotto tulee helpottamaan autojen maastavientiä keventyneiden viranomaistulkintojen vuoksi. Jatkossa autosta on mahdollista saada autoveron palautus jo maasta poistumishetkellä, kun aikaisemmin palautuksen sai vasta kun auto rekisteröitiin vieraan maan kilpiin. Samalla erilliset autoveropalautuksen käsittelymaksut poistuvat.\n8. Mitä jos haluan lunastaa auton ennakkopalautusmenettelyn alaisen auton leasing kauden jälkeen\nJoudut maksamaan autoverosta veron korotusta, jonka suuruus on vielä tällä hetkellä epävarmaa.\n9. Mitä hyvää tai huonoa autoverouudistus tuo yritysautoilijalle\nMahdollisuuden saada leasing vuokraa kevennettyä ennakkopalautusosuuden verran autoverosta ja autoveron ALV:sta, jos oma auto on ulkomailla jälkimarkkinoilla houkutteleva vielä kuljetuskustannusten jälkeen.\nJoksikin aikaa epävarmuutta ennen kuin viranomaisten todelliset tulkinnat saadaan julkisuuteen. Lisäksi yritysautoilijan on tehtävä sitovia päätöksiä leasingautonsa jälkisijoituksesta Suomen ulkopuolelle jo hankintahetkellä saadakseen ennakkopalautuksen hyötyjä itselleen.\nEnnakkopalautusmenettelyssä autojen jälkimarkkinariski tulee olemaan kansainvälinen, joten tämä tuo auton jälleenmyytiin uuden näkökulman, joka pitää huomioida.\n10. Kannattaako nyt jäädä odottamaan autoveromuutosta ja tilata auto vasta ensi vuonna\nAuto kannattaa edelleen tilata tarpeeseen. Autoveromuutos tulee helpottamaan auton ulkomaille vientiä ensi vuodesta alkaen, joten sinulla on edelleen mahdollisuus hyötyä autoveron palautuksista, kunhan viranomaistulkinnat selkiytyvät. Lisäksi yleisimpiin merkkihin ja malleihin autoveron muutoksella tuskin on vaikutusta.


KyS:n seuramatka Turkuun 24.-25.9.2011\nPosted on 30.8.2011 30.8.2011 by admin\nKymin Suunnistajat järjestää kaikille seuralaisille tarkoitetun yhteisen kilpailumatkan ns. ”Turku-viikonlopulle” 24.-25.9.2011. Lähdemme matkaan yhteisellä linja-autokuljetuksella, suunnistamme lauantaina Raisiossa Nuoriso- ja sprinttiviestissä, yövymme Ilmaristen matkailutilalla ja sunnuntaina osallistumme kansallisiin Oravatonni -kilpailuihin Nousiaisissa.\nTurun legendaarinen viikonloppu kokoaa kauden päätteeksi valtaisan määrän nuoria suunnistajia ja heidän vanhempiaan/seurakavereitaan ympäri Suomea. Lauantaina suunnistetaan perinteinen Turun Suunnistajien järjestämä Nuorisoviesti, jossa on myös meille aikuisille oma kuntosarjaviesti. Koville tekijöille on myös tarjolla Sprinttiviesti. Viestin sarjat ovat seuraavat:\nA-sarja: H/D16, 7 osuutta, maksimiyhteisikä 100 vuotta, joukkueessa oltava vähintään kaksi tyttöä\nB-sarja: H/D12, 4 osuutta, maksimiyhteisikä 44 vuotta, joukkueessa oltava vähintään 1 tyttö, 2 TR- ja 2 RR-osuutta\nC-sarja: Kuntosarja, 3 osuutta, vapaa osallistumisoikeus\nSprinttiviesti: H21 ja D21, 4 osuutta, kaksi juoksijaa/joukkue, toinen juoksee osuudet 1. ja 3. ja toinen osuudet 2. ja 4.\nEli samalla, kun KyS:n nuoret suunnistavat omissa sarjoissaan, niin aikuiset voivat suunnistaa C-sarjassa.\nSunnuntaina on sitten vuorossa Mynämäen Suunnistajien järjestämä legendaarinen Oravatonni, joka on avoin kansallinen suunnistuskilpailu. Nimensä kisa on saanut siitä, että siellä seurat keräävät pisteitä (”oravatonnisarjoista”) ja paras seura palkitaan 600 euron stipendillä (tonni?). Nuorten sarjojen lisäksi kilpailussa on tarjolla myös kaikki aikuisten sarjat kuin myös kuntosuunnistusmahdollisuus. Koska kilpailu on nuorisopainotteinen, on se otettu huomioon myös kuulutuksessa ja muussa toiminnassa, mm. perinteisesti kannustajille on ollut kannustuskilpailu, josta muuten KyS:n nettisivujen ylänurkassa oleva kuva on peräisin!\nYhteiskuljetus Lindroosin linja-autolla\nKyS:lle on varattu Lindroosin linja-auto (50 paikkainen), joka kuljettaa meidät lauantaiaamuna Kotkasta Raisioon kilpailukeskukseen, vie meidät majapaikkaamme, noutaa meidät aamulla majapaikasta Nousiaisten kilpailukeskukseen ja tuo meidät sunnuntaipäivän päätteeksi takaisin Kotkaan.\nYhteismajoitus Ilmaristen matkailutilalla\nMajoitumme lauantain-sunnuntain välisen yön Ilmaristen matkailutilalla, joka sijaitsee lähellä Lietoa. Majoituspaikkoja on 2-7 hengen huoneissa yhteensä 30 paikkaa. Lisävuodepaikkoja on saatavissa tarvittaessa.\nIlmaristen tilalla nautimme myös iltaruoan, saunomme ja vietämme yhdessä aikaa, sitä kuuluisaa ”kyssäaikaa”! Sunnuntaiaamuna nautimme aamiaisen ja suuntaamme kohti kilpailuja.\nKoko seuran yhteinen reissu!\nVaikka Turku-viikonlopussa painottuvatkin voimakkaasti nuorisoasiat, on matka tarkoitettu kaikille Kyssiläisille!!!!\nMitä maksaa ja ilmoittautumiset?\nAlustava hinta matkalle/henkilö on 50 euroa aikuisilta sisältäen matkat, majoittumisen, iltaruoan, saunan ja aamiaisen. 12-vuotiailta ja sitä nuoremmilta hinta on 35 euroa. Hinta on vahvasti kompensoitu, ts. seura osallistuu kustannuksiin merkittäviltä osin.\nIlmoittautumiset Jyrki Metsolalle (jyrki.metsola@cads.fi, 0400-427796) tai KyS:n keskustelufoorumiin viimeistään 2.9.2011 (koska joudun vahvistamaan kuljetuksen ja majoitukset)!!!\nPosted in Staattiset sivut.\n← KySsiläisten ilta Luovissa to 1.9.2011…\nLähde mukaan KyS:n yhteiselle kilpailumatkalle… →


Tää on vielä kesken: Toinen mahdollisuus\nTainaT 21. syyskuuta 2014 klo 21.48\nToinen kierros on menossa se on totta, täälläkin kellokasvit kukkivat uudelleen.\nUpea tuo apilapelto! Jos laittaski nurmikon tilalle..\nKeskeneräinen 22. syyskuuta 2014 klo 16.19\nNurmikkoa on ihan turha olla neliötäkään enempää kuin mitä tarvitaan kasvimaan kattamiseen ruohosilpulla. Hyvä idea!\nSussi 22. syyskuuta 2014 klo 11.21\nYöpakkaset tulevat tänä vuonna aikaisin, monesti niitä on ollut vasta lokakuussa.\nKeskeneräinen 22. syyskuuta 2014 klo 16.20\nNyt jännitetään, tuleeko lumisadetta myös. Ja yllättääkö se autoilijat.\nUnknown 22. syyskuuta 2014 klo 15.31\nKolmas tai neljäs, ihan kuinka laskee.\nMeilläkin jotkut kuka on alottannu kukkimisen uuellee, mukavaa katteltavaa.\nKeskeneräinen 22. syyskuuta 2014 klo 16.23\nVaan nyt tulee paha pohjoinen ilmavirtaus. Saas nähdä, kuinka heidän käy.\nUnknown 23. syyskuuta 2014 klo 8.04\nKyllä säätyypin muuttumisen huomas jo sunnuntaina. Hyvä kun pääsin maalta kaupunkii ja nyt kivistää kaikkialt muualt paitti tukanjuuresta.\nKukat kuolee, jos ei tänää ni ainaki ens yönnä. Pakkasta lupas maalle ens yöks.\nHyviä vointeja sulle. :)\nKeskeneräinen 23. syyskuuta 2014 klo 18.43\nLälläslää, just poimin pihalta kimpun kehäkukkia! Näpit tosin jäätyivät. Maa-artisokka kukkii hienosti myös. Pari kylmää yötä vielä, sitten taas lämpenee hieman.